ส่อง RATCH กำไรกลับมาโตชัดเจนปี 60 แนะซื้อเป้า 62 บ.
ส่อง RATCH กำไรกลับมาโตชัดเจนปี 60 แนะซื้อเป้าหมาย 62 บ.
25 ต.ค. 2560

บล.โนมูระ พัฒนสิน ระบุในบทวิเคราะห์วันนี้( 25 ต.ค.) ว่า บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH  (TP18F *Consensus TP60.25 MaxTP62) ภาพกำไรกลับมาเติบโตชัดเจนตั้งแต่ปี 17F จากโรงไฟฟ้าหงสา ต่อเนื่องอีก 4 ปีข้างหน้า ตามโครงการที่มีอยู่ในมือ เริ่มจากปลายปี 61 คาดรับรู้โครงการพลังงานลม Mount Emerald และโรงไฟฟ้าโซลาร์ Collinsville ในออสเตรเลีย
ซื้อขาย ณ PER ปี 2017F เพียง 12 เท่า และมี Div yield ระดับ 4.5% ขณะที่ ธุรกิจมีความมั่นคงสูง ราคาหุ้นปิดโดดลงท้ายตลาดวันศุกร์จากการ Rebalance ETF ของ Wisdom Tree (ผู้ดูแล ETF ขนาดใหญ่ลำดับที่ 5ของสหรัฐฯ) ราว 45 ล้านเหรียญฯ หรือ 1.5 พันล้านบาท ไม่เกี่ยวกับปัจจัยพื้นฐานที่ยังคงเติบโต จึงเป็นโอกาสในการเข้าลงทุนรอบใหม่